Prečišćeni tekst Pravilnika o utvrđivanju brzine prenosa podataka za funkcionalan pristup internetu putem Univerzalnog servisa obuhvata sljedeće propise:
1. Pravilnik o utvrđivanju brzine prenosa podataka za funkcionalan pristup internetu putem Univerzalnog servisa ("Službeni list Crne Gore", br. 046/14 od 31.10.2014),
2. Pravilnik o izmjeni Pravilnika o utvrđivanju brzine prenosa podataka za funkcionalan pristup internetu putem univerzalnog servisa ("Službeni list Crne Gore", br. 080/18 od 14.12.2018), u kojima je naznačen njihov dan stupanja na snagu.
PRAVILNIK
O UTVRĐIVANJU BRZINE PRENOSA PODATAKA ZA FUNKCIONALAN PRISTUP INTERNETU PUTEM UNIVERZALNOG SERVISA
("Službeni list Crne Gore", br. 046/14 od 31.10.2014, 080/18 od 14.12.2018)
Predmet
Član 1
Ovim pravilnikom utvrđuje se brzina prenosa podataka za funkcionalan pristup internetu koja obuhvata brzinu preuzimanja (download) i brzinu slanja (upload) podataka, preko priključka Univerzalnog servisa.
Pristup internetu
Član 2
Brzinu preuzimanja (download) podataka od najmanje 2Mb/s i brzinu slanja (upload) podataka od najmanje 256Kb/s, obezbjeđuje operator Univerzalnog servisa.
Brzina preuzimanja (download) podataka iz stava 1 ovog člana je brzina prenosa podataka od internet stranice u mreži operatora Univerzalnog servisa ka terminalu korisnika Univerzalnog servisa.
Brzina slanja (upload) podataka iz stava 1 ovog člana je brzina prenosa podataka od terminala korisnika Univerzalnog servisa ka internet stranici u mreži operatora Univerzalnog servisa.
Operator Univerzalnog servisa iz stava 1 ovog člana je operator koji je rješenjem Agencije za elektronske komunikacije i poštansku djelatnost određen da ispuni svaki opravdan zahtjev korisnika za pristup javnoj elektronskoj komunikacionoj mreži i javno dostupnim elektronskim komunikacionim uslugama na fiksnoj lokaciji na cjelokupnom području Crne Gore.
Stupanje na snagu
Član 3
Ovaj pravilnik stupa na snagu osmog dana od dana objavljivanja u "Službenom listu Crne Gore".